लायनेस डिस्ट्रिक्ट आफिसर ने की आधिकारिक यात्रा
सक्ती | लायनेस डिस्ट्रिक्ट आफिसर आभा श्रीवास्तव ने आधिकारिक यात्रा कर सक्ती लायनेस क्लब की गतिविधियों का अवलोकन किया। इस अवसर पर उन्होंने अपने विचार व्यक्त करते हुए कहा कि अगर हम अब भी प्रकृति को सुधारने की कोशिश नहीं करेंगे तो आने वाले समय में हम सबको इसका दुष्परिणाम भुगतना ही पड़ेगा। इस दौरान आभा श्रीवास्तव के हाथों मूक बधिर स्कूल के बच्चों के लिए दस कुर्सी, दो टेबल प्रदान किया गया। इस कार्यक्रम में एरिया आफिसर रीता राजगीर, माला अग्रवाल , सक्ती क्लब की अध्यक्ष राजकुमारी मिश्रा, सचिव मंजू जायसवाल, कोषाध्यक्ष रेखा , शालू पाहवा, लक्ष्मी पांडेय, गंगा राठौर, अनुराधा व बीना सहित क्लब की सदस्य उपस्थित रहे।
kas_Deva hin_Deva